31/12/2021 | Administración LocalMunicipal
A Coruña
Persoal
Anuncio de bases específicas para a cobertura dunha praza de Técnico/a de Medio Ambiente, C. E. 13/18

ANUNCIO Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 28 de decembro de 2021, resolveuse autorizar a convocatoria e á aprobación das seguintes bases específicas: BASES ESPECÍFICAS QUE REXERÁN O PROCESO SELECTIVO PARA A COBERTURA, POLA QUENDA LIBRE, DUNHA PRAZA DE TÉCNICO/A DE MEDIO AMBIENTE (SUBGRUPO A1) DA ESCALA DE ADMINISTRACIÓN ESPECIAL (C. E. 13/18) 1. OBXECTO O obxecto destas bases específicas é ordenar o proceso selectivo para a cobertura dunha praza de técnico/a de medio ambiente (subgrupo A1) da escala de Administración especial, incluída na Oferta de emprego público do ano 2018 (C. E. 13/18). Estas bases son complementarias ao procedemento xeral de selección establecido nas bases xerais para o acceso a prazas de persoal funcionario do Concello da Coruña aprobadas por Resolución do Concelleiro delegado de Economía, Facenda e Réxime Interior do 15/06/2021 (BOP núm.115 do 21/06/2021, corrección de erros BOP núm.128 do 09/07/2021). 2. SISTEMA DE SELECCIÓN O sistema de selección será o de concurso-oposición.3. REQUISITOS Para seren admitidas na realización das probas selectivas as persoas aspirantes deberán reunir, ademais dos esixidos nas bases xerais, os seguintes requisitos: 1. Posuír ou estar en condicións de obter a titulación universitaria de grao ou licenciatura en química, bioloxía, xeoloxía, ciencias ambientais, enxeñería de camiños, canles e portos, enxeñería agrónoma, industrial, forestal ou equivalente. A efectos desta convocatoria, o termo equivalente entenderase referido exclusivamente ás titulacións que, como consecuencia da implantación de novos estudos adaptados ás sucesivas reformas educativas, viñeron substituír ás titulacións extinguidas. No caso de titulacións obtidas no estranxeiro deberase estar en posesión da correspondente validación ou da credencial que acredite, no seu caso, a homologación. Este requisito non será de aplicación ás persoas aspirantes que obtivesen o recoñecemento da súa cualificación profesional, no ámbito das profesións reguladas, ao amparo das disposicións de dereito da Unión Europea. As persoas aspirantes deberán posuír todos os requisitos esixidos o día en que remate o prazo para presentar as solicitudes e mantelos ata a data do seu nomeamento como persoal funcionario.4. SOLICITUDES As solicitudes presentaranse preferentemente por vía electrónica a través da sede electrónica do Concello da Coruña (https://sede.coruna. gal/sede/es/tramites-y-servicios-electronicos/guia-de-procedimientos-y-servicios/detalle-de-procedimientos/participacion-en-pruebas-selectivas/contenido/1453753399919? argIdioma=es) mediante o procedemento específico “Participación en probas selectivas”. Poderán tamén presentarse en calquera das formas que determina o artigo 16.4 da Lei 39/2015, do 1 de outubro, do procedemento administrativo común das Administracións Públicas. Para seren admitidas nas probas selectivas correspondentes as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que remate o prazo de presentación. O prazo de presentación de solicitudes será de 20 días naturais, contados a partir do seguinte ao da publicación do anuncio do extracto da convocatoria no BOE.4.1 Modelo de solicitude As persoas aspirantes deberán cubrir con exactitude o modelo específico de solicitude de admisión a probas selectivas dispoñible no seguinte enlace https://sede.coruna. gal/descarga/1453753402297/mod095_Solicitud_pruebas_selectivas. pdf, na páxina web www.coruna. gal ou nas oficinas de asistencia en materia de rexistro do Concello da Coruña. En aplicación do artigo 28 da LPAC os datos incluídos nas solicitudes serán consultados polo Concello da Coruña. Excepcionalmente, se algunha circunstancia imposibilitase a obtención dos citados datos poderáselles requirir ás persoas interesadas a presentación dos documentos correspondentes. No caso de que as persoas interesadas se opoñan á devandita consulta en virtude do disposto no artigo 28.2 da LPAC, deberán indicalo na casilla correspondente da solicitude e achegar unha copia da seguinte documentación: − DNI/NIE − Titulación académica ou profesional esixida na base 3 − Acreditación do pago da taxa que corresponda por dereitos de exame, só no caso de non acreditar estar nalgúns dos supostos de exención de pago de conformidade co establecido no punto 4.2. − Persoas con discapacidade: certificado de discapacidade No caso de solicitar a exención da realización da proba de coñecemento do idioma galego. as persoas interesadas deberán achegar coa solicitude: − Celga 4 ou título equivalente debidamente homologado de acordo coa normativa de aplicación. En todo caso, as persoas aspirantes deberán acompañar a solicitude coa documentación que acredite os méritos alegados, de acordo coa base 5.2. As persoas aspirantes deberán indicar na súa solicitude, no apartado de idioma do exame, si o texto do exercicio deberá entregarse en galego ou en castelán. Unha vez realizada a opción e presentada a solicitude os e as aspirantes non poderán modificar a súa opción.3.2 Pago de dereitos de exame As persoas aspirantes deberán aboar unha taxa de 24,16 € por dereitos de exame de acordo coa Ordenanza fiscal núm.1 reguladora da taxa por tramitación ou expedición de documentos administrativos. O ingreso do importe da taxa poderá realizarase mediante autoliquidación da taxa na Oficina Virtual do Contribuyente (OVC) e posterior pago da autoliquidación en Autoliquidacións (coruna. gal), en calquera banco, caixa de aforros ou cooperativa de crédito das que actúan como entidades colaboradoras na recadación tributaria, así como na oficina de recadación municipal situada na Rúa Franja, 20-22. Estarán exentas do pago desta taxa: a) As persoas cun grao de discapacidade igual ou superior ao 33%. b) As persoas que figuren como demandantes de emprego durante, polo menos, 6 meses antes da data da publicación da convocatoria das probas selectivas nas que solicite a participación no BOP. En aplicación do artigo 28 da LPAC os documentos que se relacionan de seguido, que xustifican a exención no pago da taxa de dereitos de exame, serán obxecto de consulta nas bases de datos deste concello e doutras administracións públicas segundo proceda: − Certificación de discapacidade da persoa solicitante − Certificación expedida polo servicio público de emprego no que conste que a persoa aspirante figura inscrita como demandante de emprego polo menos desde os 6 meses anteriores á data de publicación da convocatoria das probas selectivas nas que solicita a participación No caso de que as persoas interesadas se opoñan á devandita consulta en virtude do disposto no artigo 28.2 da LPAC, deberán indicalo na casilla correspondente da solicitude e achegar unha copia destes certificados.5. PROCEDEMENTO SELECTIVO O proceso selectivo constará dunha fase de oposición e unha fase de concurso. Calquera referencia normativa do temario entenderase referida ás disposicións legais vixentes na data de publicación destas bases no Boletín oficial da provincia. As persoas aspirantes deberán acudir a todas as probas provistos do DNI ou documento equivalente que acredite a súa identidade. Os aparellos electrónicos (teléfonos móbiles, axendas, auriculares, etc) están prohibidos dentro da sala onde teñan lugar as probas. O son dun aparello electrónico permitirá ao tribunal solicitar o baleirado de bolsas, mochilas e pezas de roupa para a súa localización. A negativa á petición do tribunal ou á localización do aparello provocarán a expulsión do/a opositor/a da proba e non se procederá á corrección do seu exercicio.5.1 Fase de oposición A fase de oposición constará de catro exercicios de carácter obrigatorio e eliminatorio. Primeiro exercicio: Consistirá na resolución por escrito dun cuestionario tipo test, nun tempo máximo de 100 minutos, de 100 preguntas, máis 10 preguntas de reserva, con catro alternativas de resposta, sendo só unha delas correcta, en relación ao contido total do temario anexo a esta convocatoria. Este cuestionario será elaborado polo tribunal inmediatamente antes do comezo da proba. A data de realización deste exercicio non terá lugar antes dos 6 meses posteriores á data de publicación desta convocatoria no BOP. O exercicio será cualificado de 0 a 30 puntos, sendo necesario alcanzar un mínimo de 19,5 puntos para superalo. As persoas aspirantes que non acaden esta puntuación mínima serán eliminados. As respostas correctas puntuarán 0,30 puntos, as incorrectas descontarán 0,10 puntos e as preguntas deixadas en branco non descontarán puntuación. Ao finalizar o exercicio as persoas aspirantes poderán levar unha copia da súa folla de respostas. No prazo de 2 días hábiles desde a finalización da proba, o órgano de selección publicará na páxina web e no taboleiro de edictos e anuncios do Concello da Coruña a relación de respostas correctas ás preguntas formuladas. As persoas interesadas poderán presentar as reclamacións que consideren oportunas referidas ás preguntas, ao seu contido e ao cadro de respostas correctas no prazo de 5 días hábiles contados desde o día seguinte a súa publicación. Segundo exercicio: Consistirá en resolver, nun tempo máximo de 150 minutos, un suposto práctico, a elixir entre dous propostos polo tribunal, relativo aos contidos das materias comprendidas na parte específica do temario anexo. O enunciado dos supostos será elaborado polo tribunal inmediatamente antes do comezo do exercicio. Neste exercicio, valorarase a capacidade de análise e a aplicación razoada dos coñecementos teóricos á resolución dos problemas prácticos obxecto do suposto. Estimarase especialmente a sistemática na proposta realizada polos aspirantes, a formulación de conclusións, coñecemento e axeitada aplicación da normativa vixente e pragmatismo na resolución dos supostos. A ponderación de cada un destes criterios en cada un dos supostos será posto en coñecemento dos aspirantes con carácter previo á realización do exercicio. Así mesmo, no caso de poñerse varios supostos prácticos polo tribunal con distinta puntuación cada un deles, deberá indicarse no exercicio entregado a/o opositor/a, a puntuación de cada un deles e o desenvolvemento dos criterios de cualificación xerais determinados, de selo caso. O tribunal establecerá e informará as persoas aspirantes, con anterioridade á realización deste exercicio, dos criterios de corrección, valoración e superación que non estean expresamente establecidos nestas bases. Este exercicio será cualificado cun máximo de 30 puntos, sendo necesario para superalo obter un mínimo de 19,5 puntos. As persoas aspirantes que non acaden esta puntuación mínima serán eliminados. As persoas aspirantes poderán levar unha copia da súa resolución do exercicio. Terceiro exercicio: Consistirá en desenvolver por escrito, durante un tempo máximo de 120 minutos, dous temas, a elixir entre catro, da parte específica do temario anexo a esta convocatoria. Os dous temas serán obtidos mediante sorteo público realizado polo tribunal inmediatamente antes do comezo do exercicio. O tribunal valorará que as respostas se axusten aos contidos dos epígrafes dos temas elixidos, a estrutura da exposición, a claridade e orde das ideas, a precisión da linguaxe utilizada e a capacidade de síntese. O exercicio será cualificado cun máximo de 30 puntos. Cada tema cualificarase cun máximo de 15 puntos, sendo necesario acadar unha puntuación mínima de 7,5 puntos en cada un deles para superalo. As persoas aspirantes que non acaden esta puntuación mínima serán eliminados. O tribunal determinará o nivel de coñecementos esixidos para acadar a devandita puntuación mínima de conformidade cos criterios anteriormente descritos. Ao remate do exercicio as persoas aspirantes poderán levar unha copia da súa resposta. Cuarto exercicio: proba de coñecemento da lingua galega. Estarán exentas de realizar este exercicio as persoas aspirantes que acrediten dentro do prazo de presentación de solicitudes estar en posesión do Celga 4 ou título equivalente debidamente homologado de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (DOG núm.146, do 30 de xullo), modificada pola Orde do 10 de febreiro de 2014 (DOG núm.34, do 19 de febreiro). O exercicio consistirá na tradución directa ou inversa dun ou varios textos, en castelán ou galego, nun tempo máximo de 60 minutos. Os textos serán elixidos polo Tribunal inmediatamente antes da realización da proba. Este exercicio será cualificado como apto ou non apto, correspóndelle ao Tribunal a fixación do nivel de coñecemento esixido para superar esta proba.5.2 Fase de concurso Rematada a fase de oposición, procederase a realizar a fase de concurso as persoas aspirantes que superasen a fase de oposición. Esta fase non terá carácter eliminatorio nin poderá ser tida en conta para superar as probas da fase de oposición e consistirá na avaliación por parte do Tribunal dos méritos alegados polas persoas aspirantes nas súas solicitudes. Os méritos deberán ser alegados e acreditados coa solicitude de participación no proceso selectivo, en ningún caso se valorarán méritos non alegados na solicitude. Os méritos deberán ser acreditados como sinalan estas bases no prazo de presentación de solicitudes e valoraranse con referencia á data do peche do prazo de presentación de solicitudes. A documentación que acredite os méritos presentaranse preferentemente por vía electrónica a través da sede electrónica do Concello da Coruña (https://sede.coruna. gob. es). Poderá tamén presentarse en calquera das formas que determina o artigo 16.4 da Lei 39/2015, do 1 de outubro, do procedemento administrativo común das Administracións Públicas. Para realizar as acreditacións as persoas aspirantes deberán ter en conta que os documentos acreditativos deben ser auténticos, estar validados ou cotexados. Non será necesario presentar a documentación acreditativa dos méritos cando esta figure nos expedientes do servizo de Recursos Humanos do Concello da Coruña. Baremo de méritos: a) Experiencia profesional: os servizos prestados en calquera Administración Pública en prazas de técnico/a de medio ambiente, prazas con funcións relacionadas coa xestión de residuos ou prazas para cuxo acceso se esixa estar en posesión da titulación esixida na base 3 valoraranse a razón de 0,10 puntos por mes. A puntuación máxima neste apartado será de 4 puntos. Os méritos relativos aos servizos prestados no Concello da Coruña deberán alegarse coa solicitude, con indicación dos períodos de servizos prestados e serán comprobados polo Servizo de Recursos Humanos. Os servizos prestados noutras Administracións Públicas acreditaranse mediante copia auténtica do certificado expedido polo órgano correspondente. O certificado deberá facer constar os servizos prestados que se pretendan facer valer como experiencia profesional na fase de concurso, expresará para este efecto as funcións desenvolvidas, debendo ademais, achegarse copia do contrato ou nomeamento con indicación da praza, corpo, escala, subescala ou clase de adscrición. O certificado deberá así mesmo acompañarse de certificación da vida laboral, expedido pola Tesourería Xeral da Seguridade Social, na que consten expresamente os períodos e grupo de cotización correspondentes a esa categoría. b) Formación: valorarase a realización de cursos de formación expedidos ou homologados por organismos públicos, colexios profesionais, sindicatos e similares acreditados oficialmente, relacionados coa praza obxecto desta convocatoria e coas materias incluídas no temario anexo. Non se valorará a asistencia a asembleas, xornadas, congresos, conferencias, seminarios, as materias que formen parte dunha titulación académica, os módulos ou partes integrantes dun curso, simposios ou similares, nin os cursos nos que non quede acreditada a súa duración. Non serán valorados os cursos de informática realizados con anterioridade ao ano 2000. Os méritos por cursos de formación e especialización realizados acreditaranse mediante a presentación do correspondente diploma ou título. No suposto de que se presenten varios diplomas/títulos con idéntica denominación puntuarase o curso de maior duración, en caso de que a duración sexa a mesma, valorarase o curso que se realizase na data máis próxima á data de finalización do prazo de presentación de instancias. Non será necesario presentar a documentación acreditativa da formación cando esta figure nos expedientes do servizo de Recursos Humanos deste Concello. Baremo: - Cursos de ata 24 horas de duración: 0,20 puntos - Cursos de duración entre 25 e 50 horas: 0,40 puntos. - Cursos de duración entre 51 e 75 horas: 0,60 puntos. - Cursos de duración entre 76 e 100 horas: 0,80 puntos. - Cursos de máis de 100 horas de duración: 1 puntos. A puntuación máxima neste apartado será de 3 puntos. c) Curso de linguaxe administrativa galega: - Linguaxe administrativa galega nivel superior: 2 puntos. - Linguaxe administrativa galega nivel medio: 1 puntos. No caso de acreditar as dúas titulación, só se valorará o nivel máis alto de formación. A puntuación máxima neste apartado será de 2 puntos. d) Coñecemento do idioma inglés: - Subnivel B1 (CEFR): 0,25 puntos - Subnivel B2 (CEFR): 0,5 puntos - Subnivel C1 (CEFR): 0,75 puntos - Subnivel C2 (CEFR): 1 punto No caso de acreditar varios niveis, só se valorará o nivel máis alto de formación. A puntuación máxima neste apartado será de 1 punto. O órgano de selección realizará a baremación da fase de concurso e publicará a puntuación provisional na páxina web e no taboleiro de edictos e anuncios do Concello da Coruña. Contra os resultados da puntuación provisional obtida na fase de concurso as persoas aspirantes poderán presentar reclamación ante o órgano de selección nun prazo de 5 días hábiles contados desde o día seguinte a súa publicación. Á vista das reclamacións presentadas o órgano de selección aprobará e publicará as puntuacións definitivas.6. CUALIFICACIÓN FINAL A orde de prelación das persoas aspirantes que superen o proceso selectivo realizarase de acordo coa suma das puntuacións obtidas na fase de oposición e de concurso, non podendo superar o proceso selectivo un número superior de aspirantes ao de prazas convocadas. Non obstante o anterior, sempre que o Tribunal propuxese o nomeamento de igual número de aspirantes que o de prazas convocadas, e co fin de asegurar a cobertura destas cando se produzan renuncias de aspirantes seleccionados/as, o órgano convocante poderá requirir do Tribunal de selección unha relación complementaria das persoas aspirantes que sigan ás propostas, para o seu posible nomeamento como persoal funcionario de carreira. Para os efectos previstos neste punto terán a mesma consideración que as renuncias os supostos referidos aos/ás aspirantes que dentro do prazo fixado non presenten a documentación requirida ou que do seu exame dedúzase que carecen dos requisitos indicados na base 3 desta convocatoria. O tribunal poderá declarar desertas aquelas prazas que non resulten cubertas á finalización do proceso selectivo por non ser superado polo número suficiente de persoas aspirantes.7. ACREDITACIÓN DOS REQUISITOS Finalizado o proceso selectivo as persoas aspirantes propostas polo Tribunal deberán presentar no prazo de 20 días naturais, desde o día seguinte ao da publicación da proposta, a documentación acreditativa do cumprimento dos requisitos esixidos nesta convocatoria. Esta documentación presentaranse preferentemente por vía electrónica a través de rexistro electrónico dirixida ao Servizo de Recursos Humanos do Concello da Coruña. Poderá tamén presentarse en calquera das formas que determina o artigo 16.4 da Lei 39/2015, do 1 de outubro, do procedemento administrativo común das administracións públicas. Quen dentro do prazo indicado, e salvo casos de forza maior, non acredite os requisitos esixidos nesta convocatoria non poderá ser nomeado e anularanse todas as actuacións, sen prexuízo da responsabilidade en que puidese incorrer por falsidade.8. ELABORACIÓN DE LISTAXES DE PERSOAL FUNCIONARIO INTERINO Elaborarase unha listaxe de agarda coas persoas aspirantes que, superando algún dos exercicios da fase de oposición, non obtivesen praza, para a cobertura temporal de prazas por persoal funcionario interino nas circunstancias reguladas no artigo 10.1 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público. ANEXO TEMARIO PARTE COMÚN TEMA 1.- A Constitución Española. Estrutura. Os principios constitucionais: o estado social e democrático de Dereito. Os valores superiores na Constitución española. Título preliminar. Os dereitos e deberes fundamentais, as súas garantías e suspensión. A reforma constitucional. TEMA 2.- O Goberno: Composición e funcións. Relacións entre o Goberno e as Cortes Xerais. As Cortes Xerais. TEMA 3.- A organización territorial do Estado. Réxime de competencias: sistema de distribución de competencias entre o Estado e as Comunidades Autónomas: competencias exclusivas, compartidas, concorrentes, de desenvolvemento e de execución. O Estado das Autonomías. Relación entre o Estado e as Comunidades Autónomas. TEMA 4.- O Estatuto de autonomía de Galicia. Título preliminar. O poder galego: o Parlamento. A Xunta e o seu presidente. A Administración de Xustiza en Galicia. As competencias de Galicia TEMA 5.- As fontes do ordenamento xurídico. A Constitución. A lei e as normas con rango de lei: Tipos, elaboración e aprobación. Os tratados internacionais e o dereito da Unión Europea. O regulamento: concepto e clases. A potestade regulamentaria local. Procedementos de elaboración. O control da potestade regulamentaria. TEMA 6.- Lei 39/2015, de 1 de outubro, do procedemento administrativo común das Administracións Públicas. Dos interesados no procedemento. Da actividade das Administracións Públicas. Dos actos administrativos. A revisión de actos en vía administrativa. TEMA 7.- Lei 39/2015, de 1 do outubro, do procedemento administrativo común das Administracións Públicas. Disposicións xerais. Os interesados no procedemento. A actividade das Administracións Públicas: normas xerais de actuación. Termos e prazos. TEMA 8.- Lei 39/2015, de 1 do outubro, do procedemento administrativo común das Administracións Públicas. Das disposicións sobre o procedemento administrativo común: Garantías do procedemento. Iniciación do procedemento. Ordenación do procedemento. Instrución do procedemento. Finalización do procedemento. TEMA 9.- Lei 40/2015, do 1 de outubro, do Réxime xurídico do sector público. Disposicións xerais. Dos órganos das Administracións Públicas. Principios da potestade sancionadora. Da responsabilidade patrimonial das Administracións Públicas. Os convenios. O funcionamento electrónico do sector público. TEMA 10.- O réxime local. Regulación xurídica. O municipio: concepto e elementos: Territorio e poboación. Organización. Competencias. Réxime de organización dos municipios de gran poboación. TEMA 11.- A organización do Concello da Coruña. Distritos. Comisión de Suxerencias e Reclamacións. O Consello Social da Cidade. O Tribunal Económico-Administrativo. Órganos Superiores e Directivos. Empresas públicas municipais, organismos autónomos e consorcios. TEMA 12.- O persoal ao servizo das Administracións Públicas: Clases de persoal. Adquisición e perda da relación de servizo. Dereitos individuais. Deberes e código de conducta. Xornada de traballo permisos, licenzas e vacacións. Dereitos retributivos. TEMA 13.- O persoal ao servizo das Administracións Públicas: Réxime disciplinario. Situacións administrativas. Incompatibilidades. TEMA 14.- Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das Facendas locais. Recursos das facendas locais. Recursos dos municipios: Tributos propios: enumeración, natureza e feito impoñible, cesión e recadación de impostos do Estado, participación dos municipios nos tributos do Estado, prezos públicos, prestación persoal e de transporte. TEMA 15.- Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das Facendas locais e RD 500/1990, do 20 de abril. Os orzamentos: Contido e aprobación, modificacións, execución e liquidación. TEMA 16.- Lei 19/2013, de 9 de decembro, de transparencia, acceso á información pública e bo goberno. Transparencia da actividade pública. TEMA 17.- Lei orgánica 3/2018, do 5 de decembro, de protección de datos persoais e garantía dos dereitos dixitais. Disposicións xerais. Principios da protección de datos. Dereitos das persoas. Responsable e encargado do tratamento de datos. Réxime sancionador. TEMA 18.- Lei Orgánica 3/2007, do 22 de marzo, para a igualdade efectiva de mulleres e homes: Obxecto e ámbito da lei. O principio de igualdade e a tutela contra a discriminación. Políticas públicas para a igualdade. Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade autónoma de Galicia en materia de igualdade: As condicións de emprego en igualdade na Administración pública galega. PARTE ESPECÍFICA TEMA 1.- Os contratos do sector público: as directivas europeas en materia de contratación pública. Obxecto e ámbito de aplicación da Lei de Contratos do Sector Público. Delimitación dos tipos contractuais. Contratos suxeitos a regulación harmonizada. Contratos administrativos e contratos privados. Os contratos menores. TEMA 2.- Disposicións xerais sobre a contratación do sector público: racionalidade e consistencia, liberdade de pactos e contido mínimo do contrato, perfección e forma do contrato. Normas específicas de contratación pública nas entidades locais. Réxime de invalidez. Recurso especial en materia de contratación. TEMA 3.- As partes nos contratos do sector público. Órganos de contratación. O Perfil de Contratante. Capacidade e solvencia do empresario. Sucesión na persoa do contratista. Competencia en materia de contratación nas entidades locais. TEMA 4.- Obxecto, orzamento base de licitación, valor estimado, prezo do contrato e a súa revisión. Garantías exixibles na contratación do sector público. Preparación dos contratos das Administracións públicas: expediente de contratación, estudios de costes da contratación, elaboración e contidos dos pregos de cláusulas administrativas e de prescricións técnicas. TEMA 5.- Adxudicación dos contratos das Administracións públicas: normas xerais e procedementos de adxudicación. TEMA 6.- Efectos dos contratos. Prerrogativas da Administración pública nos contratos administrativos. Execución dos contratos. Modificación dos contratos. Suspensión e extinción dos contratos. Cesión dos contratos e subcontratación. TEMA 7.- O contrato de obras. Actuacións preparatorias do contrato de obras. Execución do contrato de obras. Modificación do contrato. Cumprimento e resolución. TEMA 8.- O contrato de concesión de obras. Actuacións preparatorias do contrato de concesión de obras. Efectos, cumprimento e extinción das concesións. Construción das obras obxecto de concesión. Dereitos e obrigacións do concesionario e prerrogativas da Administración concedente. Extinción das concesións. TEMA 9.- O contrato de concesión de servizos. Actuacións preparatorias do contrato de concesión de servizos. Efectos, cumprimento e extinción do contrato de concesión de servizos. Execución e modificación do contrato. Cumprimento e resolución. TEMA 10.- O contrato de subministro. Execución do contrato de subministro. Cumprimento e resolución. Regulación de determinados contratos de subministro. TEMA 11.- O contrato de servizos. Execución dos contratos de servicios. Resolución. TEMA 12.- Marco xeral. O medio ambiente na Constitución Española. Organización administrativa en materia de medio ambiente en España. Distribución de competencias. TEMA 13.- Marco xeral. Política Comunitaria en materia de Medio Ambiente. Programas Comunitarios de acción en materia de Medio Ambiente. Axencia Europea de Medio Ambiente. TEMA 14.- Marco xeral. Lei 1/1995, de 2 de xaneiro, de protección ambiental da Comunidade Autónoma de Galicia. TEMA 15.- Marco xeral. O municipio e o medio ambiente na lexislación reguladora do Réxime Local. Competencias das Corporacións Locais. TEMA 16.- Marco xeral. Contaminación e saúde pública. Cambios ambientais e riscos para a saúde humana. Principais tipos de contaminantes ambientais. Orixe e efectos dos mesmos. Desenvolvemento sustentable. Concepto e principais principios. O papel das cidades e autoridades locais: principais fitos internacionais e a Axenda 21 Local. TEMA 17.- Residuos. Normativa comunitaria, estatal, autonómica e local. Competencias das distintas Administracións Públicas. Lei 22/2011, de 28 de xullo, de residuos e solos contaminados e a súa normativa de desenvolvemento. Os residuos. Concepto e clases de residuos. A xestión dos residuos: principios e obxectivos. Instrumentos da política de residuos. Os plans e programas de residuos, con especial referencia a Galicia. TEMA 18.- Residuos. Lei 6/2021, de 17 de febreiro, de residuos e solos contaminados de Galicia. TEMA 19.- Residuos. Produción, posesión e xestión de residuos. Obrigacións do produtor. Xestión de residuos. Responsabilidade ampliada do produtor do produto. Responsabilidade, vixilancia, inspección, control e réxime sancionador TEMA 20.- Residuos. Decreto 174/2005, de 9 de xuño, polo que se regula o réxime xurídico da produción e xestión de residuos e o Rexistro Xeral de Produtores e Xestores de Residuos de Galicia. TEMA 21.- Residuos. Residuos urbanos. Diferentes tipos de recollida: vantaxes e inconvenientes. Sistemas de contenerización para diferentes modelos de recollida (carga lateral, carga traseira, carga bilateral, etc.) e tipoloxías de residuos. Análise de custos, sistemas de información e novas tecnoloxías aplicadas ao control e xestión da recollida de residuos TEMA 22.- Residuos. Vertedoiros. Tipos de vertedoiros, residuos admisibles, acondicionamento e impermeabilización do vaso. Operacións de explotación: recepción e disposición dos residuos, configuración das celdas, compactación e cobertura, maquinaria en vertedoiro. TEMA 23.- Residuos. Vertedoiros. Lixiviados: orixe e composición. Captación e almacenamento: balsa de lixiviados. Tratamento dos lixiviados. TEMA 24.- Residuos. Vertedoiros. Selado, clausura e mantemento post-clausura. TEMA 25.- Residuos. Vertedoiros. Real Decreto 646/2020, de 7 de xullo, polo que se regula a eliminación de residuos mediante depósito en vertedoiro. TEMA 26.- Residuos. Tratamento de residuos urbanos. Plantas de clasificación e selección de residuos. Operacións de tratamento: recepción, pretratamento, selección de materiais, control de calidade, adecuación de materiais e xestión do rexeite. Estándares de plantas e diagramas de fluxos. TEMA 27.- Residuos. Tratamento de residuos urbanos. Materiais recuperados en plantas de selección. Especificacións técnicas de materias recuperados (ETMR) de residuos de envases. Controis de calidade. Trazabilidade de materiais. TEMA 28.- Residuos. Tratamento de residuos urbanos. Plantas de tratamento: compostaxe e biometanización. Compostaxe: sistemas de compostaxe, factores que inflúen no proceso de compostaxe. Dixestión anaerobia: hidrólises, fermentación ácida e alcalina, factores de control, produción de metano. Bioresiduos. TEMA 29.- Residuos. Tratamento de residuos urbanos. Compostaxe. Real Decreto 506/2013 sobre produto fertilizantes. Disposicións xerais. TEMA 30.- Residuos. Tratamento de residuos urbanos. Compostaxe. Real Decreto 865/2010 sobre substratos de cultivo. Disposicións xerais. TEMA 31.- Residuos. Tratamento de residuos urbanos. Valorización enerxética: procesos para a valorización enerxética (dixestión anaerobia, pirólises, gasificación). Fornos de plantas incineradoras. Residuos de combustión. Combustibles sólidos recuperados (CSR) e combustibles derivados dos residuos (CDR): definición, usos e diferencias. TEMA 32.- Residuos. Residuos sólidos urbanos. A recollida selectiva: metodoloxía e tipos. Sistemas de tratamento. TEMA 33.- Residuos. Residuos orgánicos e a súa xestión, en particular a compostaxe comunitaria e doméstica. Sistemas específicos de recollida selectiva e tratamento da materia orgánica. Recollida porta a porta. TEMA 34.- Residuos. Os residuos perigosos. Concepto e clasificación dos mesmos. Real Decreto 833/1988, de 20 de xullo. TEMA 35.- Residuos. Residuos especiais: Pneumáticos fóra de uso. Real Decreto 1619/2005. TEMA 36.- Residuos. Residuos especiais: residuos de construción e demolición. Real Decreto 105/2008. TEMA 37.- Residuos. Residuos especiais: aparellos eléctricos e electrónicos usados. Real Decreto 110/2015. Disposicións xerais. Recollida. Tratamento. TEMA 38.- Residuos. Residuos especiais: pilas e acumuladores usados. Real Decreto 106/2008. Disposicións xerais. Recollida, tratamento e reciclaxe. TEMA 39.- Residuos. Decreto 38/2015, de 26 de febreiro, de residuos sanitarios de Galicia. Disposición xerais. Operacións de xestión extracentro. TEMA 40.- Residuos. Ordenanza de xestión de residuos municipais e limpeza viaria do Concello da Coruña. Disposicións xerais. Xestión de residuos municipais ordinarios. TEMA 41.- Residuos. Ordenanza de xestión de residuos municipais e limpeza viaria do Concello da Coruña. Disposicións xerais. Xestión de residuos municipais especiais. Infraccións e sancións. TEMA 42.- Residuos. Plan Estatal Marco de Xestión de Residuos 2016-2022 (PEMAR). TEMA 43.- Plan de xestión de residuos industriais de Galicia 2016-2022 (Priga). TEMA 44.- Residuos. Os envases e residuos de envases. Lei 11/1997 de envases e residuos de envases. TEMA 45.- Residuos. Os envases e residuos de envases. Reciclado. Procesos de reciclado de materiais: PET, PEAD, Film, Plástico mezcla, Cartón bebidas y alimentos, papel/cartón, aceiro, aluminio. TEMA 46.- Residuos. Sistemas de depósito, devolución e retorno. Sistemas integrados de xestión. Convenio Xunta de Galicia e Ecoembes e Ecovidrio sobre residuos de envases. TEMA 47.- Residuos. Sistemas de recollida e tratamento de aceite doméstico. Residuos téxtiles. Voluminosos TEMA 48.- Recollida de residuos no Concello da Coruña. Servicios de contenerización e de recollida de residuos no Prego de prescricións técnicas particulares dos servizos de contenerización, recollida e transporte de residuos urbanos na cidade da Coruña. Dirección e descrición do traballos. TEMA 49.- Recollida de residuos no Concello da Coruña. Servicios de contenerización e de recollida de residuos no Prego de prescricións técnicas particulares dos servizos de contenerización, recollida e transporte de residuos urbanos na cidade da Coruña. Maquinaria e medios humanos. Instalacións. Posta en marcha. Xestión da información. TEMA 50.- Recollida de residuos no Concello da Coruña. Prego de cláusulas administrativas particulares dos servizos de contenerización, recollida e transporte de residuos urbanos na cidade da Coruña: condicións especiais de execución e réxime de penalidades. TEMA 51.- Limpeza. Limpeza viaria: modelos de xestión; formas de varrido ou limpeza e maquinaria aplicable; papeleiras. TEMA 52.- Limpeza. Limpeza de praias urbanas: sistema de limpeza, xestión e mantemento; maquinaria; mobiliario; accesibilidade; seguridade. TEMA 53.- Limpeza viaria no Concello da Coruña. Prego de prescricións técnicas particulares do contrato de servizo de limpeza viaria na cidade da Coruña. Descrición do servizos básicos e complementarios. TEMA 54.- Limpeza viaria no Concello da Coruña. Prego de prescricións técnicas particulares do contrato de servizo de limpeza viaria na cidade da Coruña. Maquinaria. Instalacións fixas. Posta en marcha. Xestión da información. TEMA 55.- Limpeza viaria no Concello da Coruña. Prego de cláusulas administrativas particulares do contrato de servizo de limpeza viaria na cidade da Coruña: condicións especiais de execución e réxime de penalidades. TEMA 56.- Limpeza viaria. Ordenanza de xestión de residuos municipais e limpeza viaria do Concello da Coruña. Disposicións xerais. Limpeza viaria. Infraccións e sancións. TEMA 57.- Atmosfera. Lei 34/2007, de 15 de novembro, de calidade do aire e protección da atmosfera e normativa de desenvolvemento. Principios reitores. Competencias das administracións públicas. Obrigacións dos titulares das instalacións. Información ao público TEMA 58.- Atmosfera. Lei 8/2002, de 18 de decembro, de protección do ambiente atmosférico de Galicia. Disposicións xerais. Avaliación e protección da calidade do aire. Información e participación na xestión do ambiente atmosférico. Funcións das Administracións Públicas. Disciplina ambiental. TEMA 59.- Atmosfera. Avaliación e xestión da calidade do aire nas cidades. Normativa comunitaria, estatal, autonómica. Contaminantes atmosféricos. Avaliación da calidade do aire. Zonificación do territorio e aplicación de plans de e programas para a consecución dos obxectivos de calidade do aire. Competencias das diferentes Administracións Públicas. Contaminación por cheiros. Control, vixilancia e seguimento. Real Decreto 102/2011, de 28 de xaneiro, relativo á mellora da calidade do aire. Disposicións xerais. TEMA 60.- Atmosfera. Prevención e control das emisións. Actividades potencialmente contaminadoras da atmosfera. Réxime sancionador. TEMA 61.- Contaminación acústica. Clasificación das aglomeracións urbanas para os efectos da xestión do ruído ambiental. Principais indicadores de ruído utilizados na avaliación do ruído ambiental urbano. TEMA 62.- Contaminación acústica. Mapas de ruído e mapas estratéxicos: concepto, obxectivos e contido mínimo. Zonas de servidume acústica: definición e implicacións sobre o plan urbano. TEMA 63.- Contaminación acústica. Ordenanza de protección contra a contaminación acústica TEMA 64.- Augas. Lei 9/2010, de 4 de novembro, de augas de Galicia. Título III: do abastecemento de poboacións e o saneamento e depuración das augas residuais. TEMA 65.- Augas. A calidade das augas. A calidade da auga destinada ao consumo e ao baño. Real Decreto 817/2015, de 11 de setembro, polo que se establecen os criterios de seguimento e avaliación do estado das augas superficiais e as normas de calidade ambiental. TEMA 66.- Augas. Verteduras ao medio acuático continental: a contaminación das augas; principais accións, axentes e sustancias contaminantes das augas. Protección das augas subterráneas. TEMA 67.- Augas. Instrumentos administrativos para a xestión das verteduras de augas residuais. Autorización de vertedura: definicións e competencias. Tramitación da autorización de vertedura. A declaración de vertedura. Condicionado da autorización de vertedura. Censos locais e censo nacional de verteduras TEMA 68.- Augas. Plantas de depuración de augas residuais e fases de tratamento. TEMA 69.- Augas. Ordenanza de verteduras e do servizo municipal de saneamento de Concello da Coruña. TEMA 70.- Ordenación administrativa de actividades e instalacións. Real Decreto Lexislativo 1/2016, de 16 de decembro, polo que se aproba o texto refundido da Lei de prevención e control integrados da contaminación (IPPC). Real Decreto 508/2007 polo que se regula o subministro de información sobre emisións do regulamento E-PRTR e das autorizacións ambientais integradas. TEMA 71.- Ordenación administrativa de actividades e instalacións. Lei 26/2007, de 23 de outubro, de Responsabilidade ambiental e normativa de desenvolvemento: disposicións xerais, atribución de responsabilidades e prevención, evitación e reparación de danos medioambientais. TEMA 72.- Ordenación administrativa de actividades e instalacións. Lei 21/2013, de 9 de decembro, de avaliación ambiental. Principios e disposicións xerais. Avaliación ambiental estratéxica. TEMA 73.- Ordenación administrativa de actividades e instalacións. Lei 21/2013, de 9 de decembro, de avaliación ambiental. Avaliación de impacto ambiental. TEMA 74.- Información e participación ambiental. Lei 27/2006, de 18 de xullo pola que se regulan os dereitos de acceso á información, de participación pública e de acceso á xustiza en materia de medio ambiente. Dereito de acceso a información ambiental. Dereito de participación pública en asuntos de carácter medioambiental. A Coruña, 28 de decembro do 2021 A XUNTA DE GOBERNO LOCAL, P. D. (03/07/2019) O director da Área de Economía, Facenda e Réxime Interior Manuel Ángel Jove Losada